Tézy  

k Vyhláške Úradu pre územné plánovanie a výstavbu Slovenskej republiky
ktorou sa vykonávajú niektoré ustanovenia stavebného zákona

Úrad pre územné plánovanie a výstavbu Slovenskej republiky (ďalej len “úrad”) podľa § 86 písm. a), b) zákona č. ......./.... Z. z.  stavebný zákon, ustanoví

§1   
Predmet úpravy

(1)	Táto vyhláška upravuje podrobnosti o náležitostiach jednotlivých druhov podaní účastníkov, overovacej doložky, kolaudačného osvedčenia a doložky súladu
a)	žiadosti o rozhodnutie o stavebnom zámere,
b)	žiadosti o predĺženie platnosti rozhodnutia o stavebnom zámere,
c)	žiadosti o overenie projektu stavby, 
d)	overovacej doložky k projektu stavby,
e)	žiadosti o vykonanie kontrolnej prehliadky,
f)	žiadosti o overenie zmeny projektu stavby,
g)	žiadosti o skúšobnú prevádzku,
h)	žiadosti o povolenie predčasného užívania stavby,
i)	žiadosti o kolaudáciu,
j)	kolaudačného osvedčenia,
k)	doložky súladu.

(2)	Vo veciach stavieb, na ktoré postačuje ohlásenie obci, táto vyhláška upravuje obsahové náležitosti
a)	ohlásenia stavebných prác,
b)	 overovacej doložky.

(3)	Vo veciach preskúmania spôsobilosti nepovolenej stavby na prevádzku táto vyhláška upravuje obsahové náležitosti
a)	žiadosti o osvedčenie spôsobilosti stavby na prevádzku,
b)	osvedčenia o spôsobilosti stavby na prevádzku.

§2

(1) K žiadosti podľa ods. 1 písm. a), c), f), ods. 2 písm. a) a ods. 3 písm. a) sa prikladá projektová dokumentácia, ktorej obsah a rozsah je ustanovený v prílohe č. 1. tejto vyhlášky.   

Príloha č. 1
Vyhláška stanoví podrobnosti o obsahu a forme dokumentácie stavby, ktorou je projektová dokumentácia stavby, realizačná dokumentácia stavby a prevádzková dokumentácia stavby. Súčasťou dokumentácie stavby je dokladová časť, ktorú tvorí súbor súvisiacich dokumentov.
Vyhláška určení obsah dokumentácie pre budovy a inžinierske stavby, ich zmeny, stavebné úpravy, údržbu a odstraňovanie. Primerane sa ustanovenia budú vzťahovať aj na terénne úpravy, zmontované výrobky a vonkajšie úpravy.
	
1)	Stavebný zámer
Vyhláška stanoví obsah dokumentácie stavebného zámeru a obsah dokladovej časti potrebnej pre posúdenie vplyvov budúcej stavby na okolie. 

2)	Sprievodná správa
Výsledky z prerokovania stavebného zámeru s obcou, s dotknutými orgánmi, s vlastníkmi stavieb dopravnej infraštruktúry a stavieb inžinierskych sietí, s vlastníkmi susedných stavieb a susedných pozemkov sú zapracované do správy z ktorej vyplýva súlad, príp. podmienky pre vypracovanie ďalšieho stupňa dokumentácie. Obsahuje vyhodnotenie – zapracovanie stanovísk, námietok a pripomienok vznesených počas prerokovania.

3)	Projekt stavby – vykonávací projekt (Budovy a inžinierske stavby)
Rozsah a obsah projektu pre nové stavby, zmenu stavby, stavebné úpravy, údržbu stavby a odstraňovanie stavby ako aj projektu pre terénne úpravy, zmontované výrobky, vonkajšie úpravy, informačné konštrukcie a zriadenie, prevádzku a zrušenie staveniska.
Vyhláška definuje podrobnosti a obsahové náležitosti projektu
-	stavieb
-	stavieb na ktoré postačuje ohlásenie
-	vyhradených stavieb (stavieb pri ktorých platí sprísnený režim kontroly)
Náležitosti, štruktúra a obsah (textový, grafický) bude definovaný v prílohách vyhlášky.

4)	Realizačná dokumentácia
Vyhláška definuje náležitosti, štruktúru a obsah (textový, grafický) dokumentácie o výrobnej príprave zhotoviteľa stavby a dokumentáciu postupu stavebných prác.

5)	Označenie stavby na stavenisku a záznam o stavbe
Vyhláška definuje náležitosti, štruktúru a obsah dokumentácie staveniska

6)	Stavebný denník
Vyhláška definuje náležitosti, štruktúru a obsah stavebného denníka.

7)	Záverečné stanovisko projektanta
Vyhláška definuje náležitosti, štruktúru a obsah záverečného stanoviska.

8)	Projekt skutočného vyhotovenia
Vyhláška definuje náležitosti, štruktúru a obsah (textový, grafický) projektu zhotovenej stavby a zmien stavby, ku ktorým došlo pri uskutočňovaní stavby pred jej kolaudáciou.

9)	Prevádzková dokumentácia a zjednodušená dokumentácia (pasport stavby)
Vyhláška definuje náležitosti, štruktúru a obsah (textový, grafický) projektu zhotovenej stavby vyhotovenej po jej kolaudácii (pasport stavby), ak sa nezachovala, alebo ak nie je v náležitom stave.
Prevádzková dokumentácia je dokumentácia skutočného zhotovenia stavby a súbor dokumentov o  prevádzkovaní stavby a údržbe stavby. Vyhláška ustanoví pravidlá vedenia (dopĺňanie) a uchovávania prevádzkovej dokumentácie.